ગાંધીનગર, 20 ઑગસ્ટ : આજે રક્ષાબંધનનો પવિત્ર તહેવાર છે. આજના દિવસનું ભાઇ-બહેનના સંબંધમાં આગવું માહત્મ્ય છે. આજે દરેક બહેન પોતાના ભાઇના હાથે રક્ષાની દોરી બાંધી તેની સુરક્ષા માટેની પ્રાર્થના કરે છે. ગુજરાતના મુખ્યમંત્રી નરેન્દ્ર મોદીએ પણ પાટનગરમાં રક્ષાબંધનની ઉજવણી કરી હતી. નરેન્દ્ર મોદીને રાખડી બાંધવા માટે ગુજરાત, દેશ અને દુનિયામાંથી 5,000થી પણ વધારે મહિલાઓ ઉમટી પડી હતી. આ બહેનોએ મોદીની કલાઇ પર રાખડી બાંધી તેમની રક્ષાની પ્રાર્થના કરી હતી અને સાથે સાથે તેમને ભારત માતાનું રક્ષણ કરવા જણાવ્યું હતું.